Sikxizm

Sikxizm — Hindstandaǵı monoteistikalıq din; hinduiylik dininiń diniy reformalar háreketiniń ideologiyalıq formalarınan biri. 16-ásir baslarında Panjabta payda bolǵan. Sikxizm tiykarshısı — Nanak (1469—1539). Dáslepki Sikxizm qalada jasawshı sawdager-ónermentler sheńberindegi ideologiyanı ańlatqan. Sikxizm bárshe adamlardı quday aldında teń dep esaplaydı, asketizm hám monaxlıqtı qaralaydı, mánawiy ustaz — guruǵa sózsiz baǵınıwdı úgitleydi. 18-ásirdiń 2-yarımına kelip sap  diniy aǵımǵa aylanadı. Házirgi waqıtta sikxlar ortasındaǵı sociallıq qarama-qarsılıqlardıń kúsheyiwi sebepli olardıń ishinde túrli aǵımlar hám siyasıy partiyalar júzege kelgen. Sikxizmniń diniy orayı Amricar qalası esaplanadı.

 Ádebiyatlar 
 Gʻiyosov T. Gʻ., Hindistonning yangi tarixi. T., 1999;
 Semyonova N.I., Istoriya sikxskogo dvijeniya v Indii, M., 1963.